ג'ורדן פיל

ג'ורדן פיל (באנגלית: Jordan Peele; נולד ב-21 בפברואר 1979) הוא שחקן, קומיקאי, תסריטאי ובמאי קולנוע אמריקאי. ב-2017 יצא לאקרנים סרט הבכורה שלו כבמאי, "תברח" לו כתב את התסריט והיה שותף להפקתו. הסרט זכה להצלחה רבה בקופות ובביקורות וזיכה את פיל בפרסים רבים, בהם פרס אוסקר לתסריט המקורי הטוב ביותר, שני פרסי אינדפנדנט ספיריט לסרט ולבמאי הטובים ביותר ולמועמדות לפרס אוסקר כבמאי וכמפיק. הוא זכה יחד עם שותפו קיגן-מייקל קי בפרס פיבודי על תוכנית הטלוויזיה "Key & Peele" ששודרה בקומדי סנטרל בשנים 2012–2015. פיל נולד בעיר ניו יורק בן לאב אפרו-אמריקאי ואם לבנה. את קריירת המשחק החל כקומיקאי במופעי אימפרוביזציה בשיקגו ובתוכנית המערכונים מד טי.וי שם שיתף פעולה עם עמיתו קיגן-מייקל קיי. השניים יצרו את תוכנית המערכונים "Key & Peele" ששודרה בערוץ קומדי סנטרל בשנים 2012–2015 וזיכתה אותם ב-2013 בפרס פיבודי. ב-2016 הפיקו השניים את סרט הקומדיה "קיאנו" בו גם שיחקו בתפקידים הראשיים. פיל השתתף בדיבוב מספר סדרות וסרטים, בהם "ההמבורגרים של בוב", "פה גדול", "קפטן תחתונים: הסרט" ו"חסידודס". ב-2017 ערך את הבכורה שלו כבמאי קולנוע בסרט האימה "תברח" לו כתב את התסריט והפיק בשיתוף חברת בלאמהאוס הפקות. הסרט שהופק בתקציב של 4.5 מיליון דולר בלבד זכה להצלחה קופתית עם הכנסות של מעל 255 מיליון דולר. פיל זכה לשבחים ופרסים רבים על עבודתו כתסריטאי ובמאי. סרטו השני של פיל כבמאי, "אנחנו", שהוא סרט אימה שכתב והפיק, הופיע בבכורה עולמית ב-8 במרץ 2019. באפריל 2018, יצר פיל ביחד עם מנכ"ל באזפיד ג'ונה פרטי סימולציית דיפ-פייק ויראלית של אובמה בה הוא מסביר על הסכנה של פייק ניוז. בשנת 2021 החל לצלם את סרטו החדש "אין מצב"; מותחן פסיכולוגי בכיכובם של דניאל קלויה, קיקי פאלמר וסטיבן יאון; הסרט עלה לאקרנים בהפצתה של סרטי יוניברסל ב-22 ביולי 2022. בשנת 2022 פיל תרם את קולו לסרט האנימציה "ונדל וויילד" לו כתב גם את התסריט לצד הנרי סליק שביים את הסרט. באוקטובר 2023, פיל, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. ב-2013 החל לנהל מערכת יחסים עם צ'לסי פרטי. השניים התארסו בנובמבר 2015. ב-26 באפריל 2016 הודיעה פרטי כי השניים נישאו בטקס קטן. ב-2017 נולד לשניים בן. מדיה וקבצים בנושא ג'ורדן פיל בוויקישיתוף ג'ורדן פיל, ברשת החברתית אקס (טוויטר) ג'ורדן פיל, ברשת החברתית אינסטגרם ג'ורדן פיל, במסד הנתונים הקולנועיים IMDb (באנגלית) ג'ורדן פיל, באתר "אידיבי", מאגר הידע העברי לקולנוע ישראלי ועולמי ג'ורדן פיל, באתר AllMovie (באנגלית) ג'ורדן פיל, באתר Rotten Tomatoes (באנגלית) ג'ורדן פיל, באתר Box Office Mojo (באנגלית) ג'ורדן פיל, במסד הנתונים הקולנועיים KinoPoisk (ברוסית) ג'ורדן פיל, באתר MusicBrainz (באנגלית) ג'ורדן פיל, באתר Discogs (באנגלית) שירה מייקין, איך הפך ג'ורדן פיל לאחד היוצרים הכי לוהטים בהוליווד?, באתר הארץ, 20 במרץ 2019 פרס פיבודי לשנת 2013 עבור התוכנית Key & Peele, באתר הפרס גיא לוי, כשאובמה קילל את טראמפ אל מול המצלמות, באתר ynet, 18 באפריל 2018 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) People: "Jordan Peele and Chelsea Peretti Announce Engagement on Twitter" BY CHAR ADAMS November 29, 2015 Surprise! Chelsea Peretti and Jordan Peele Eloped, PEOPLE.com (באנגלית) Schiff, Matthew; Passalaqua, Holly (17 ביולי 2017). "Jordan Peele and Chelsea Peretti Welcome Their First Child". E! News. נבדק ב-18 ביולי 2017. {{cite web}}: (עזרה)